CELEX: 52006PC0739
Language: sl
Date: 2006-11-24
Title: Predlog direktiva Sveta o spremembah Direktive Sveta 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve

Pomembno pravno obvestilo

|

52006PC0739

Predlog direktiva Sveta o spremembah Direktive Sveta 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve  /* KOM/2006/0739 končno - CNS 2006/0245 */  

	[pic] | KOMISIJA EVROPSKIH SKUPNOSTI |Bruselj, 24.11.2006COM(2006) 739 konč.2006/0245 (CNS)PredlogDIREKTIVA SVETAo spremembah Direktive Sveta 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve(predložila Komisija)OBRAZLOŽITVENI MEMORANDUMOZADJE PREDLOGA |Razlogi za predlog in njegovi cilji Direktiva Sveta 2002/38/ES z dne 7. maja 2002 o spremembah in začasnih spremembah Direktive 77/388/EGS glede ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve, tako imenovana Direktiva o DDV pri e-poslovanju, vsebuje številne določbe, ki bi prenehale veljati 30. junija 2006, če njihova veljavnost ne bi bila podaljšana. Ob sprejetju je bil namen, da določbe, ki zajemajo kraj zagotavljanja teh storitev in nekatere olajševalne ukrepe za podjetja izven EU, ponovno pregleda Svet pred koncem prvih treh let izvajanja in jih na podlagi predloga Komisije po potrebi spremeni ali podaljša njihovo veljavnost. Komisija je 15. maja 2006 sprejela zahtevano poročilo Svetu kot tudi predlog, ki začasno podaljšuje veljavnost Direktive Sveta 2002/38/ES do 31. decembra 2008[1]. Poročilo podrobno navaja razloge, zakaj naj bi se ti ukrepi še naprej izvajali, še posebej pa poudarja, da je bil prvotni cilj uspešno dosežen. Poročilo je bilo izdano pred kratkim, zato teh argumentov tu ni treba podrobno ponavljati. Junija 2006 pa je Svet odločil o podaljšanju, ki traja le do konca tega leta. Komisija je mnenja, da je bilo podaljšanje prvotnih ukrepov potrebno, da se zagotovi pravilno delovanje notranjega trga in nadaljnje odpravljanje izkrivljenega delovanja. Če bi dopustili, da ukrepi iz leta 2002 prenehajo veljati, bi to vodilo do nezaželenih posledic. Če bi Svet sprejel predloge Komisije glede kraja opravljanja storitev (COM(2005)334) in glede poenostavitve obveznosti glede DDV (COM(2004)728), bi to zajelo dolgoročno izpolnitev ciljev Direktive 2002/38/ES. Vendar pa je počasen napredek držav članic v Svetu glede zakonodaje pomenil, da te spremembe pred prenehanjem veljavnosti ukrepov iz leta 2002 ne bi bile pravočasno pripravljene. Pravzaprav je zelo malo verjetnosti, da bodo pripravljene do konca leta 2006. Zato Komisija meni, da je še vedno potrebno podaljšanje do konca leta 2008, kot je bilo prvotno predlagano. To bo omogočilo dovolj časa za sprejetje dveh predlogov, ki sta navedena zgoraj, državam članicam pa omogočilo izvedbo potrebnih sprememb v infrastrukturi. Cilj tega predloga ostaja enak kot v prejšnjem predlogu za podaljšanje. Direktiva iz leta 2002 je popravila očitno pomanjkljivost v eni izmed osnovnih določb zakona o DDV, ki je bila v nasprotju z nevtralnostjo, bistveno pri DDV, in je zato postavila evropska podjetja v konkurenčno slabši položaj. Podrobna utemeljitev za podaljšanje ukrepov iz leta 2002 v njihovi sedanji obliki je že podrobno opredeljena v predlogu in poročilu z dne 6. maja 2006 in ostaja veljavna, zato je tu ni treba podrobno ponavljati. Ta predlog bo prav tako zagotovil stalno delovanje določb Uredbe Sveta (ES) št. 1798/2003, ki se nanašajo na delovanje e-storitev. |Splošno ozadje Direktiva Sveta 2002/38/ES je dosegla svoje cilje pri izravnavanju konkurenčno slabšega položaja podjetij EU in nihče si ne bi želel nazaj v položaj pred sprejemom navedene direktive, kar govori v prid podaljšanju določb. |Obstoječe določbe na področju, na katero se nanaša predlog Gre za preprosto podaljšanje obstoječih določb v Direktivi 2002//38/ES, tako da ostanejo v veljavi do konca leta 2008. Sčasoma bodo določbe dobile trajno veljavnost s sprejetjem že navedenih dveh predlogov, COM(2004)728 in COM(2005)334. Predvsem zaradi njunega veliko širšega obsega uporabe pa je bil napredek pri sprejemanju zakonodaje bolj počasen od pričakovanega. Kljub temu bosta verjetno sprejeta v bližnji prihodnosti, vendar ne dovolj zgodaj, da bi se ujela z iztekom veljavnosti določb direktive iz leta 2002 ob koncu tekočega leta. Treba je opomniti, da bosta skupaj ta dva predlagana ukrepa zagotovila pravilno dolgoročno uporabo DDV pri e-storitvah v skladu s cilji, določenimi v členu 5 Direktive 2002/38/ES. |Usklajenost z drugimi politikami in cilji Unije Določbe, za katere je predlagano podaljšanje, so popolnoma skladne z veljavno politiko EU o DDV, kakor je bila določena v Šesti direktivi o DDV. Prvotna direktiva iz leta 2002 je bila sprejeta zaradi pravne praznine v Šesti direktivi, ki je bila posledica sprememb tehnologije in potrebe po zagotovitvi dosledne obdavčitve. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |Posvetovalne metode, glavni ciljni sektorji in splošne značilnosti vprašanih Udeleženci dveh seminarjev v okviru programa Fiscalis, organiziranih v zadnjih treh letih zaradi spremljanja izvajanja direktive iz leta 2002, so bili predstavniki vseh držav članic in predstavniki večine zadevnih izvajalcev. |Povzetek odgovorov in njihovo upoštevanje Zaradi občutljivosti odnosa med davkoplačevalci in davčnimi upravami ni ustrezno opredeliti posamičnih prispevkov k temu dialogu. Vsa pomembna vprašanja, ki so bila postavljena, so obravnavana v Poročilu Komisije Svetu in jih tu ni treba ponavljati. |Zbiranje in uporaba izvedenskih mnenj |Zunanja izvedenska mnenja niso bila potrebna. |Ocena učinka Edina druga rešitev, ki bi jo imela Komisija, bi bila, da dopusti prenehanje veljavnosti določb iz leta 2002. Razlogi, zaradi katerih ta možnost ni realna, so navedeni v poročilu Komisije Svetu. |PRAVNI ELEMENTI PREDLOGA |Povzetek predlaganih ukrepov Predlog bo podaljšal obdobje uporabe, predvideno s členom 1 Direktive Sveta 2002/38/ES, in s tem zagotovil še nadaljnjo veljavo ukrepov, ki so bili sprejeti za pravilno obdavčitev nekaterih elektronsko zagotovljenih storitev ter radijskega in televizijskega oddajanja. |Pravna podlaga Člen 93 Pogodbe in Direktiva Sveta 2002/38/ES. |Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti zaradi naslednjih razlogov. |Predlog pomeni preprosto podaljšanje obdobja uporabe sedanjega ukrepa iz Šeste direktive o DDV. Druge ustrezne možnosti ni. |Ukrepi, sprejeti leta 2002, so bili zadovoljivi za države članice in zadevna podjetja. Druge možnosti, ki bi bolje dosegla cilje prvotnega ukrepa, ni. |Izbira instrumentov |Predlagani instrumenti: direktiva. |Druga sredstva ne bi bila primerna zaradi naslednjega razloga. Ta predlog podaljša obdobje uporabe določb, ki so že vsebovane v Direktivi. Za dosego tega cilja ni drugega možnega sredstva. |PRORAčUNSKE POSLEDICE |Predlog nima merljivega vpliva na proračun Skupnosti. |DODATNI PODATKI |Klavzula o ponovnem pregledu/reviziji/časovni omejitvi veljavnosti |Glede na to, da bodo tej ukrepi sčasoma zajeti v drugi zakonodaji, o kateri trenutno razpravlja Svet, klavzula o reviziji ni potrebna. |Predlog vsebuje klavzulo o časovni omejitvi veljavnosti. |Primerjalna tabela Države članice morajo Komisiji sporočiti besedilo nacionalnih predpisov za prenos te direktive ter primerjalno tabelo med navedenimi predpisi in to direktivo. |1.  2006/0245 (CNS)PredlogDIREKTIVA SVETAo spremembah Direktive Sveta 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitveSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 93 Pogodbe,ob upoštevanju predloga Komisije[2],ob upoštevanju mnenja Evropskega parlamenta[3],ob upoštevanju mnenja Evropskega ekonomsko-socialnega odbora[4],ob upoštevanju naslednjega:(1) Določbe Direktive Sveta 2002/38/ES z dne 7. maja 2002 o spremembah in začasnih spremembah Direktive 77/388/EGS glede ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve, so bile podaljšane do 31. decembra 2006 z Direktivo Sveta 2006/58/ES z dne 27. junija 2006 o spremembi Direktive Sveta 2002/38/ES glede obdobja uporabe ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve[5].(2) Ni bilo še mogoče sprejeti določb glede kraja opravljanja storitev in bolj splošnega elektronskega mehanizma. Glede na to, da se pravni položaj in dejstva, ki so utemeljevala podaljšanje do 31. decembra 2006, niso spremenili in z namenom, da bi se izognili začasni vrzeli glede ureditve davka na dodano vrednost, ki se uporablja za storitve radijskega in televizijskega oddajanja ter za določene elektronsko opravljene storitve, bi se morala navedena ureditev še naprej uporabljati do 31. decembra 2008.(3) Direktivo 2002/38/ES je torej treba ustrezno spremeniti –SPREJEL NASLEDNJO DIREKTIVO:Člen 1Člen 4 Direktive 2002/38/ES se nadomesti z:„Člen 1 se uporablja do 31. decembra 2008.“Člen 2 Prenos1. Države članice najpozneje do 31. decembra 2006 sprejmejo in objavijo zakone in druge predpise, potrebne za uskladitev s to direktivo. Komisiji nemudoma predložijo besedila navedenih predpisov in primerjalno tabelo med njimi in to direktivo.Navedene predpise uporabljajo od 1. januarja 2007.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.Člen 3Ta direktiva začne veljati dan po objavi v Uradnem listu Evropske unije .Člen 4Ta direktiva je naslovljena na države članice.V Bruslju, […]Za SvetPredsednik [1] COM(2006) 210 konč., 15. 5.2006.[2] UL C […], […], str. […].[3] UL C […], […], str. […].[4] UL C […], […], str. […].[5] UL L 174, 28.6.2006, str. 5.